Juliette Lewis

Juliette Lewis (s. 21. kesäkuuta 1973 Los Angeles) on yhdysvaltalainen näyttelijä ja muusikko. Lewisin isä oli näyttelijä Geoffrey Lewis ja äiti graafinen suunnittelija Glenis Duggan.

Juliette Lewis on myös vieraillut Suomessa rock-yhtyeensä kanssa esiintymässä Ruisrockissa, Ankkarockissa ja Nosturissa.

Elokuvaura 
Lewis halusi näyttelijäksi pienestä lähtien. Ensimmäisen televisioesiintymisensä hän teki 12-vuotiaana. Hän on esiintynyt yli 40 elokuvassa ja televisiosarjassa.

Lewis asetettiin ehdolle parhaan naissivuosan Oscar-palkintoon roolistaan elokuvassa Cape Fear 1992. Elokuvassa Kalifornia (1993) hän esiintyi silloisen poikaystävänsä Brad Pittin kanssa. Syntyneet tappajiksi (1994) kertoi karua kuvaa median väkivallan ihannoinnista.

Lewis näytteli ahkerasti vuosituhannen vaihteeseen asti. Sen jälkeen hän alkoi keskittyä enemmän musiikkiin.

Musiikkiura 
Lewis perusti vuonna 2003 yhtyeen Juliette and the Licks. Rokkia soittava yhtye on ehtinyt kivuta jo Yhdysvalloissa kuuluisuuteen kappaleilla "You're Speaking My Language" ja "Got Love to Kill". Omien projektiensa lisäksi Juliette on vieraillut laulamassa muiden levyillä, esimerkiksi vuonna 2004 Prodigyn albumilla Always Outnumbered, Never Outgunned. Lisäksi hän on esiintynyt HIMin videolla "Buried Alive by Love".

Juliette Lewis on vuonna 2009 julkaissut albumin Terra Incognita.

Yksityiselämä 
Lewis on seurustellut muun muassa elokuvanäyttelijä Brad Pittin kanssa, ja joidenkin lähteiden mukaan ollut kihloissa elokuvanäyttelijä Johnny Deppin kanssa (elokuvan Gilbert Grape filmausten aikoihin). 

Hän avioitui vuonna 1999 ammattilaisskeittaaja Steve Berran kanssa, mutta he ovat sittemmin eronneet. Lewis on toiminut myös skientologialiikkeessä, esimerkiksi Ihmisoikeuskomitean (Citizens Commission on Human Rights – CCHR) tukijana, kuten myös hänen isänsä näyttelijä Geoffrey Lewis ja on osallistunut ko. uskonnon palkintojuhliin. Vuonna 2016 Lewis on yhdistetty lehtiartikkeleissa seurusteluun myös rock-rumpali Brad Wilkin kanssa.

Filmografia

Elokuvat 
 1987 – I Married Dora 
 1987 – Home Fires     
 1988 – Äitipuoli avaruudesta    
 1989 – Joulupuu on kärvennetty
 1989 – Meet the Hollowheads
 1989 – The Runnin' Kind
 1990 – A Family for Joe 
 1990 – Liian nuori teloitettavaksi (Too Young to Die?) 
 1991 – Cape Fear
 1991 – Sydämet solmussa
 1992 – That Night
 1992 – Miehiä ja vaimoja
 1993 – Gilbert Grape
 1993 – Mafian otteessa
 1993 – Kalifornia
 1994 – Joulun hengenpelastajat
 1994 – Syntyneet tappajiksi (Natural Born Killers)
 1995 – Strange Days
 1995 – New Yorkin kadut (The Basketball Diaries)
 1996 – Iltatähti
 1996 – Hämärästä aamunkoittoon (From Dusk Till Dawn)
 1996 – The Audition
 1998 – Some Girl
 1999 – Vilpitön rakkaus
 1999 – Neljäs kerros
 2000 – Room to Rent
 2000 – Tuhon tiellä (The Way of the Gun)
 2001 – Picture Claire
 2001 – Gaudi Afternoon
 2002 – Viimeiseen pisaraan (Enough)
 2002 – Armitage: Dual Matrix 
 2002 – Hysterical Blindness 
 2003 – Cold Creek Manor
 2003 – Old School
 2004 – Blueberry
 2004 – Starsky & Hutch 
 2004 – Vapauden puolesta (Chasing Freedom)
 2005 – Daltry Calhoun
 2005 – Darwin Awards
 2005 – Lightfield's Home Videos
 2005 – Aurora Borealis
 2005 – Grilled
 2007 – Catch and Release - odottamaton ihastus 
 2009 – Roller Girl
 2009 - Metropia (ääni)
 2010 – Laskettu aika
 2010 - Vaihtamalla Paranee
 2013 - Perhe – August: Osage County

TV 
Juliette Lewis on myös esiintynyt muutamissa televisiosarjoissa, kuten Salaisuuksia ja valheita, Firma, Kesä 68, ja vieraillut esimerkiksi Kovan onnen kundi- ja Dharma ja Greg -sarjojen jaksoissa.

Diskografia

Albumit 
 Terra Incognita (2009)

Lähteet 
 http://cchr.org/cchr-reports/harming-artists/introduction.html
 http://glamourmagazine.co.uk/celebrity/celebrity-galleries/2013/07/johnny-depp-girlfriends-exes#!image-number=8 
 http://people.com/article/juliette-lewis-dating-drummer-brad-wilk-rage-against-the-machine

Viitteet

Aiheesta muualla 

 
 
 Lewisin kotisivu

Yhdysvaltalaiset näyttelijät
Yhdysvaltalaiset laulajat
Skientologit
Vuonna 1973 syntyneet
Elävät henkilöt
Seulonnan keskeiset artikkelit